หุ้นโซลปิดบวกเพียง 0.06% เหตุวิตกเฟดขึ้นดอกเบี้ย
หุ้นโซลปิดบวกเพียง 0.06% เหตุวิตกเฟดขึ้นดอกเบี้ย
8 มี.ค. 2560

ดัชนีคอมโพสิตตลาดหุ้นเกาหลีใต้ปิดตลาดขยับขึ้นเล็กน้อยในวันนี้ เนื่องจากนักลงทุนชะลอการลงทุน ท่ามกลางกระแสคาดการณ์ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุม 14-15 มี.ค. ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 1.36 จุด หรือ +0.06% แตะที่ 2,095.41 จุด โดยมีปริมาณการซื้อขายปานกลาง 375 ล้านหุ้น มูลค่า 4.38 ล้านล้านวอน (3.82 พันล้านดอลลาร์) โดยมีหุ้นลบมากกว่าหุ้นบวกในสัดส่วน 431 ต่อ 358
ตลาดหุ้นเกาหลีใต้ยังได้รับแรงกดดันจากความตึงเครียดระหว่างเกาหลีใต้และจีน หลังจากเกาหลีใต้ได้เริ่มการติดตั้งระบบป้องกันขีปนาวุธ (THAAD) ของสหรัฐ